Gualba Novembre 2018

*“Qui fou Eugeni d’Ors?”* És una típica pregunta que es pot fer qualsevol persona que arribi a Gualba i vegi el seu nom a la placa del carrer de davant l’escola. Si no es té molts coneixements sobre la política i el moviment noucentista català de principis de Segle XX – que sol ser així –, la resposta automàtica de la gent sol ser: “deu ser algú del poble”. Sobre aquest error, s’ha anat permetent que, una figura com la seva, tingui un carrer a la vila. Presento aquest escrit per intentar explicar, d’una manera senzilla però ferma, la seva vida i el per què mantenir un carrer amb el nom d’Eugeni d’Ors va en contra dels valors democràtics i de la memòria històrica.

Eugeni d’Ors fou un escriptor, periodista, filòsof i polític català. Nascut al 28 de setembre de 1881 a Barcelona, fill d’una família d’il·lustrats i gent del món de la faràndula. La influència del seu entorn, va portar-lo a estudiar de forma simultània els estudis en dret i en filosofia i en filosofia i lletres a la Universitat de Barcelona allà al 1897. Ja de molt jove va introduir-se en el món del periodisme treballant per diversos mitjans de comunicació espanyols i catalans. Al 1904 va tornar a Barcelona i fundà una revista d’art i literatura: “El Poble Català”. En aquesta, començà a re-formular el modernisme català i apostar per retornar a l’estètica clàssica de Grècia i Roma. Al 1906, fitxà per un diari francès com a crític literari i artístic on va seguir impregnant-se dels nous moviments artístics de la capital parisenca. Al 1908, la Diputació de Barcelona, encapçalada pel seu amic Enric Prat de la Riba – més endavant, President de la Mancomunitat de Catalunya –, el nombrà Director del “Glossari”, el primer gran diari català de tirada diària. Sota la seva direcció, van passar grans escriptors, periodistes i polítics del moment com Josep Pla, Josep Puig i Cadafalch, Francesc Cambó, Lluís Duran o Josep Carner, aconseguint un gran nombre de contactes i promoure les seves idees noucentistes.

Al 1910 tornà a Barcelona on es doctorà en Filosofia al 1913 on intentà, sense èxit, accedir a la docència universitària. Després de suspendre les oposicions varies vegades, va treballar a la “Residencia de Estudiantes” – centre intel·lectual d’Espanya – i més endavant, al 1914, fou nombrat Director General d’Educació i Pedagogia de la Mancomunitat de Catalunya i secretari de l’Institut d’Estudis Catalans.

Fou a partir de la ja influència política tant seva com dels seus companys de generació, que el noucentisme va acabar substituint el modernisme, sent, ell, un dels grans representants d’aquest moviment. Publicà un gran número de llibres i escrits sobre la filosofia i el pensament polític català entre 1914 i 1930, arribant a ser guardonat amb diversos premis internacionals. Un d’aquets llibres fou, al 1915, “*Gualba, la de les mil veus”*, un glossari artístic sobre la Catalunya contemporània acompanyada de poemes sobre el Montseny i el poble de Gualba.

El fet d’escollir el nom de Gualba fou degut al fet que des de la seva tornada de París, estiuejava cada any al municipi i, fins i tot, havia arribat a tenir diverses propietats agrícoles i terres ramaderes. En les seves memòries explicava que la riera de Gualba, la plaça major o fins i tot l’església de la vila eren el millor lloc de tota Catalunya per poder pensar i reflexionar.

Fins aquí podem estar-hi d’acord. Si la seva trajectòria política, filosòfica i literària s’aturés aquí, tindria, d’una manera honrosa, més que merescut el nom del carrer, fins i tot, m’aventuraria a dir que es mereixeria el carrer principal de la vila. Ara bé, el xoc frontal amb la memòria històrica i per tant, amb els valors democràtics que ens representen.

Al 1920, el nou president de la Lliga Regionalista – partit hegemònic en aquell moment de Catalunya –, intentà virar el rumb del partit per enfocar-lo a la vora del creixent sentiment nacionalista – no independentista – que vivia Catalunya. Eugeni d’Ors s’hi negà. Al 1921 fou expulsat de les institucions catalanes, el que va provocar un rebuig frontal i l’abandonament de totes les seves tesis polítiques. La seva trajectòria es troncà amb la dictadura de Primo de Rivera (1923 – 1930). Com a membre de la Lliga Regionalista i de l’alta burgesia catalana, donà suport al cop d’Estat del general i formà part del grup de depuradors de la Mancomunitat Catalana. Fou nombrat, per Alfons Sala – últim President de la Mancomunitat –, Director General de Funció Pública i Belles Arts, col·laborant amb el regim a la l’eliminació de tot el que havia ell mateix col·laborat a construir. Col·laborà amb el diari ABC, sent corresponsal a París, Berlín i Roma. Va viure de prop l’ascens del feixisme, al que mai va negar simpatia i fascinació.

Amb la proclamació de la República, tota la seva influència va desaparèixer. Al 1933, va recuperar cert poder polític gràcies al nou govern cedista i radical – conservador –, encapçalat per Alejandro Lerroux – President del Govern Espanyol entre 1933 i 1935 –, però de nou el perdé al 1936. Amb l’esclat de la Guerra Civil, es veié amenaçat per part dels anarquistes i aprofità per unir-se al bàndol “sublevado” – mal dit nacional –, donant suport des del primer moment al govern rebel de Burgos.

Al 1937 va unir-se a la Falange Española i actuà com a director del diari franquista “Arriba España”. Al 1938 va participar a la creació de l’Institut d’Espanya, un organisme dedicat a coordinar el conjunt d’institucions culturals, científiques i filosòfiques del país. Al 1939 fou nombrat membre vitalici de la Real Acadèmia de Bellas Artes, Real Academia de la Historia i Vicepresident de la Real Academia de Ciencias Morales y Políticas. Al 1940, amb la formació d’un nou govern, fou nomenat “Jefe Nacional de Bellas Artes” sent el màxim responsable de la cultura del règim franquista. Ocupà el càrrec fins al 1951, que dimití per ser de nou director del “Arriba España” i Procurador a les Corts Franquistes.

És, en exclusiva, la seva implicació amb el règim franquista, i fins i tot amb la dictadura de Primo de Rivera, el motiu pel qual, Eugeni d’Ors no es mereix tenir un carrer dedicat a la nostre vila. Certament, va col·laborar a la popularització del poble, a donar-li cert toc cultural, artístic i fins i tot filosòfic, arribant a transformar-lo durant uns anys un centre neuràlgic de la filosofia catalana, però, la seva trajectòria final fou una taca monumental a la història i cultura del país. No solament va donar suport al règim – com tants altres autors, pintors, filòsofs... – si no que va formar part de les seves institucions, arribant a dirigir l’equivalent d’ara a Ministre de Cultura del govern franquista, sent, el màxim responsable de depurar la cultura no solament catalana o basca, que tots coneixem el seu resultat i la repressió, si no també espanyola, gallega, asturiana, aragonesa, andalusa... contra tots els pobles d’Espanya i el conjunt plurinacional.

És per això que crec, i certament, molts creiem, que s’hauria de donar un pas més, no sols en l’aplicació de la llei de memòria històrica, si no per dignitat del nostre poble. No es pretén equiparar la figura d’Eugeni d’Ors amb la del General Mola, Sanjurjo, Yagüe o Muñoz Grandes, però si intentar fer entendre que, la seva col·laboració amb el règim franquista fou elemental per poder depurar i participar en el genocidi cultural i lingüístic que es va viure durant la fosca i dura etapa del franquisme.

 Miquel Garcia